Kρέμα πορτοκάλι νηστίσιμη
Μια πανεύκολη, δροσερή κρέμα πορτοκάλι. Δεν έχει ζωικά λιπαρά και είναι ιδανική για όσους νηστεύουν ή κάνουν vegan διατροφή.
1 λίτρο φρέσκος χυμός πορτοκαλιού, 4 κουτ. σούπας ζάχαρη, 80 γρ. κορν φλάουρ, ξύσμα από 1 ακέρωτο πορτοκάλι, λίγη κανέλα
Για να ετοιμάσουμε τη νηστίσιμη κρέμα πορτοκάλι παίρνουμε από τον χυμό πορτοκαλιού 1 φλιτζάνι και το αφήνουμε κατά μέρος.Ρίχνουμε τον υπόλοιπο χυμό σε μία κατσαρόλα, την οποία τοποθετούμε στη φωτιά.Στο μεταξύ, ρίχνουμε στο φλιτζάνι που κρατήσαμε στην άκρη τη ζάχαρη και το κορν φλάουρ και ανακατεύουμε καλά με ένα κουτάλι μέχρι να διαλυθούν τα υλικά.Μόλις ζεσταθεί καλά ο χυμός που έχουμε στην κατσαρόλα, αλλά όχι να βράσει, προσθέτουμε το περιεχόμενο του φλιτζανιού, ανακατεύοντας συνεχώς με μία κουτάλα μέχρι να πήξει η κρέμα.Αποσύρουμε την κατσαρόλα από τη φωτιά και αδειάζουμε την κρέμα στα μπολάκια.Πασπαλίζουμε τις μισές κρέμες με ξύσμα πορτοκαλιού και τις άλλες μισές με κανέλα.Τρώγονται και ζεστές και κρύες από το ψυγείο.
Πορτοκάλι,Vegan,Νηστίσιμα,Χορτοφαγικά,Χωρίς γαλακτοκομικά